**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 93/27.01.2023г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

**Подробен устройствен план (ПУП) – План за регулация и застрояване (ПРЗ)** за обединяване на УПИ VII и УПИ XX, кв.3 по регулационния план на гр. Севлиево в нов УПИ XXIII с предназначение „За производствена, складова дейност и фотоволтаична електроцентрала“. изработен на основание чл.134, ал.1, т.1 от ЗУТ и във връзка с чл.15, ал.3 от ЗУТ със съдържание:

**ПЛАН ЗА РЕГУЛАЦИЯ (ПР):**

УПИ VІІ-производствена и складова дейност и УПИ ХХ-производствена и складова дейност, кв.3 се обединяват в нов УПИ ХХІІІ с отреждане – производствена, складова дейност и фотоволтаична електроцентрала.

Регулационните линии на новия УПИ ХХІІІ са проведени по имотни граници на проектен ПИ 65927.501.5448, образуван от ПИ 65927.501.5245 и ПИ 65927.501.5246 по КККР на гр. Севлиево.

Няма промени в уличната регулация.

Неразделна част от ПР са 1бр. чертеж и обяснителна записка 1 лист, съставляващи графичната част.

**ПЛАН ЗА ЗАСТРОЯВАНЕ (ПЗ):**

За новообразувания УПИ ХХІІІ-производствена, складова дейност и фотоволтаична електроцентрала, кв.3 по плана на гр. Севлиево, се запазва устройствената зона Пп – предимно производствена при следните устройствени показатели:

- начин на застрояване – свободно;

- характер на застрояване – средно с височина до 15м;

- максимална плътност на застрояване – 80%;

- максимална интензивност на застрояване – 2,5;

- минимална озеленена площ – 20%;

- ограничителни и задължителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 1 лист, съставляващи графичната част.

Настоящата заповед да се връчи на заинтересуваните лица по реда на АПК.

На основание чл. 215 от ЗУТ, заповедта подлежи на обжалване чрез Кмета на Община Севлиево до Административен съд – Габрово, в четиринадесет дневен срок от връчването.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 27.01.2023г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.